cyanic-selkie/wikianc huggingface dataset:
Golem Rache
Hoofstuk 2
Doktor Samuel word diep beïndruk deur die kerkie. Die kapel is juis om drie redes as bymekaarkomplek gekies:
1) 'n Gardeoffisier kan nie die Joodse ghetto betree sonder om opgemerk te word nie. 2) Selfs al sou Graaf Ludwig vermom wees, kon hy herken word. 3) Dit sou verdag lyk as 'n Jood by die familiekasteel ontvang word.
Graaf Ludwig gee Doktor Samuel die opdrag om met sy mistieke magte die ontvoerde Lea na hom te bring. Sy het enkele weke tevore spoorloos verdwyn en haar ouers is diep bekommerd. Graaf Ludwig sal die Jood honderd goudmunte vir sy diens betaal. Die hele houding van die graaf staan Doktor Samuel nie aan nie.
Hoofstuk 4-5
Lea Cohen word uit die kerker van Geiergipfel bevry deur 'n onsigbare Doktor Samuel. Dit is hul geluk dat Baron Schacht op 'n dringende diplomatiese besoek na Rusland geroep is. Per koets reis Doktor Samuel en Lea na die Beenderekerk van Sedlec.
Hoofstuk 6-7
By die kerk aangekom, lewer Doktor Samuel haar uit aan Graaf Ludwig. Ondank is wêreldsloon: Doktor Samuel word in die kerk met twee skote doodgeskiet. Maar dit was Doktor Samuel dan ook te wagte. En eintlik skeel dit hom nie dat hy vermoor word nie, want 'n bloedmoord soos hierdie pas immers by 'n agterbakse swakkeling soos Graaf Ludwig. Hy sterf met die berustende wete dat Lea nie lank in hierdie mag van Ludwig sou bly nie. Maar dit weet Lea nie, en sy verkeer in 'n geweldige geskokte toestand.
Dan kom die Golem die vertrek binnegestap. Soos in die Joodse oorlewering, staan die Hebreeuse letters ook op sy voorkop geskrywe. Elke skoot wat die graaf op die skepsel afvuur, kan die wese nie stuit nie. Wanneer die groot kleireus voor die graaf te staan kom, ruk hy eers die man se regterarm af, en breek daarna sy nek. Saam vlug Lea en die Golem die kapel uit, nadat sy hom meedeel: "Jou meester is dood, Golem. Ons moet nou saam hier wegkom, anders gaan die mense ons vang. En ons hoef geen genade te wagte te wees nie".
Hoofstuk 8
Doktor Samuel voel geen pyn meer nie; hy is inderdaad dood. Hy kom in sy geestestoestand 'n seraf teë, en vra hom waarom sy lot nou so moes uitdraai dat hy so ver van die grafte van sy vadere tot sterwe moes kom. Hierop antwoord die seraf: "Jy moet jou eie vraag maar self beantwoord. Ons weet dat jy onder die mense as 'n wyse bekend gestaan het. Dink dan nog een maal mooi na. Hierdie plek, die Beenderekerk, is eenmalig. Dit kon nie verhinder word dat jy hier vermoor sou word nie. Tog is jou laaste asemteug nie sonder rede nou juis hier uitgeblaas nie."
Dan snap Samuel: die grafte van sy voorouers was glad nie so ver nie. Een van hierdie kopbene in hierdie gebou moes dié van Raphael Löw wees; een van sy voorvaders. Löw het hom tot die Christendom bekeer en met die Hussiete geveg. Hy het in een van hierdie grusame slagtings omgekom.
Aberdeen, Saskatchewan
Aberdeen is 'n dorpie in die Kanadese provinsie Saskatchewan.
Hanlu
Tradisionele Oos-Asiatiese maansonkalenders verdeel ’n jaar in 24 sontermyne.
Hanlu (Chinees: 寒露; pinyin: hánlù) of kanro (Japannees: 寒露) is die 17de sontermyn en die tyd wanneer temperature begin daal. Dit begin wanneer die son die luglengtegraad 195° bereik en eindig wanneer dit die lengtegraad 210° bereik. Dit verwys meer dikwels spesifiek na die dag wanneer die son presies op die lengtegraad 195° is.
Volgens die Gregoriaanse kalender begin dit gewoonlik omstreeks 8 Oktober en eindig dit omstreeks 23 Oktober.
Pentades
Elke sontermyn word in drie pentades verdeel. Die pentades van hanlu is:
Rose Hobart
Rose Hobart (1 Mei 1906 – 29 Augustus 2000) was 'n Amerikaanse aktrise. Sy was bekend vir haar rolle in die rolprente Liliom (1930), Dr. Jekyll and Mr. Hyde (1931), I'll Sell My Life (1941), en Conflict (1945).
Tim Robards
Tim Robards (gebore 1 Oktober 1982) is 'n Australiese akteur. Hy is bekend vir sy rolle in die televisiereekse Dancing with the Stars (2004), The Bachelor Australia (2013), en Australian Ninja Warrior (2017).
Lisa Durupt
Lisa Durupt is 'n Kanadese aktrise. Sy is bekend vir haar rolle in die rolprente Shall We Dance (2004) en Preggoland (2014), en in die televisiereekse Psych (2006) en Less Than Kind (2008).
Art Supawatt Purdy
Art Supawatt Purdy (gebore 1 September 1974) is 'n Thaise akteur. Hy is bekend vir sy rolle in die rolprente Soi Cowboy (2008) en The Mark (2012).
Sebastian Arcelus
Sebastian Arcelus (gebore 5 November 1976) is 'n Amerikaanse akteur en vervaardiger. Hy is bekend vir sy rolle in die rolprente The Best of Me (2014) en Split (2016), en in die televisiereekse House of Cards (2013) en Madam Secretary (2014).
Wynn Roberts (akteur)
Wynn Roberts is 'n Australiese akteur. Hy is bekend vir sy rolle in die rolprent Picnic at Hanging Rock (1975) en in die televisiereeks Police Rescue (1989).
Richard Trevithick
Richard Trevithick (13 April 1771 – 22 April 1833) was 'n Engelse ontdekker en ingenieur. Hy is veral bekend vir die bou van die eerste werkende stoomlokomotief. Die lokomotief was egter ontwerp om op 'n pad, en nie op 'n spoor te ry nie.
Trevithick is in die hart van 'n groot myngebied in Cornwall in die Verenigde Koninkryk gebore. Sy ouers was Richard Trevithick (1735–1797) en Ann Teague (d. 1810). In 1797 is hy met Jane Harvey getroud. Hy is in 1833 aan longontsteking oorlede.
Nelspruit-lughawe
Die Nelspruit-lughawe (IATA: NLP, ICAO: FANS) is Mpumalanga se tweede grootste lughawe, na die Kruger Mpumalanga Internasionale Lughawe (IATA: MQP, ICAO: FAKN).
Nelspruit-lughawe is suidwes van die stad geleë. Die lughawe is grotendeels deur die nuwe Kruger Mpumalanga Internasionale Lughawe vervang en word nie meer vir geskeduleerde passasiersvlugte gebruik nie. Sedert 2001 dien dit meestal vir algemene lugvaart.
Dit word deur die munisipaliteit besit en bedryf. Daar is meer as honderd vliegtuie op die lughawe gebaseer. Die meerderheid van die vliegtuie is in privaatbesit, maar daar is ook verskeie kommersiële vliegtuie wat hier gebaseer is. Daar is verskeie gemagtigde instandhoudingsorganisasies, brandbestrydings-, huurvlug- en opleidingsmaatskappye op die lughawe. Die lughawe word in sy potensiële bedrywighede beperk deur sy aanloopbaanlengte van 875 m (2870 voet). Die topografie van die gebied beperk verdere uitbreiding.
Alabama (dubbelsinnig)
Alabama kan na een van die volgende verwys:
Combretum mossambicense
Die Knoppiesklimop (Combretum mossambicense) is 'n struik of 'n boom wat aan die familie Combretaceae behoort. Die plant is inheems aan Angola, Botswana, Demokratiese Republiek die Kongo, Kenia, Malawi, Mosambiek, Namibië, Suid-Afrika, Tanzanië, Uganda, Zambië en Zimbabwe. Die boom se FSA-nommer is 531.2.
Louisette Dussault
Louisette Dussault (12 Junie 1940 - 14 Maart 2023) was 'n Kanadese aktrise en skryfster. Sy is bekend vir haar rolle in die rolprente IXE-13 (1972) en Bingo (1974), en in die televisiereekse Chez Denise (1979) en Les héritiers Duval (1994).
Al Jazeera
Al Jazeera (Arabies: الجزيرة‎, al-ǧazīrah, [æl dʒæˈziːrɐ]; letterlik: "die eiland", wat verwys na die Arabiese Skiereiland as 'n geheel ) is 'n Arabiese TV-netwerk wat van Doha, die hoofstad van Katar, uitsaai. Hulle is veral bekend vir hulle nuuskanaal, wat deur talle mense in die Midde-Ooste, Noord-Afrika en deur Arabiese sprekers oor die wêreld gevolg word. Hulle het aanvanklik slegs in Arabies uitgesaai, maar bied tans ook 'n Engelse kanaal, wat hoofsaaklik oor nuusgebeure en politieke kwessies handel.
Al Jazeera is in 1996 begin, nadat die BBC hulle Arabiese TV-stasie gesluit het. Sheikh Hamad bin Khalifa het 150 miljoen Amerikaanse dollar vir die oprigting van die netwerk bewillig. Baie van die joernaliste wat aanvanklik vir die BBC gewerk het, het na die nuwe netwerk oorgeskuif.
Die netwerk se bereidwilligheid om uiteenlopende menings uit te saai, het al menige kere omstredenheid in die Arabiese en Persiese wêreld veroorsaak. In 2001 het hulle wêreldwye aandag geniet toe hulle die enigste netwerk was wat die oorlog in Afghanistan lewendig gebeeldsend het.
Die netwerk is al van propaganda beskuldig, maar hou vol dat hulle al die kante van die storie dek. As voorbeeld het hulle per geleentheid Israel se sienings uitgesaai, en selfs video's van Osama bin Laden gebeeldsend.
Piero della Francesca
Piero della Francesca (Engelse uitspraak:|p|j|ɛər|oʊ|_|ˌ|d|ɛ|l|ə|_|f|r|æ|n|ˈ|tʃ|ɛ|s|k|ə}}, sien ook Engelse uitspraak (VSA):-|_|f|r|ɑː|n|ˈ, Italiaanse uitspraak:ˈpjɛːro della franˈtʃeska; c.1415 – 12 Oktober 1492), oorspronklik genaamd Piero di Benedetto, was 'n Italiaanse skilder van die Vroeë Renaissance. Hy was aan sy tydgenote ook bekend as 'n wiskundige en geometer. Deesdae word Piero della Francesca hoofsaaklik erken en waardeer vir sy kuns. Sy skilderwerk word erken vir sy serene humanisme, sy gebruik van geometriese vorms en vir sy grafiese perspektief. Sy bekendste werk is die siklus van fresko's bekend as Die Geskiedenis van die Ware Kruis in die kerk van San Francesco in die Toskaanse dorpie Arezzo.
Vroeë jare
Piero was in die dorp van Borgo Santo Sepolcro as Piero di Benedetto, (moderne Toskane) as die kind van Benedetto de' Franceschi, 'n handelaar, en Romana di Perino da Monterchi gebore. Hulle was lede van die adellike Florentynse en Toskaanse Franceschi familie. Sy vader is voor sy dood oorlede en hy was Piero della Francesca genoem na sy moeder, wat sy opvoeding in wiskunde en die kunste ondersteun het.
Hy was in alle waarskynlikheid as vakleerling verbonde gewees aan die plaaslike skilder Antonio di Giovanni d'Anghiari, omrede daar in dokumente betreffende betaling opgemerk word dat hy in 1432 en Mei 1438 by Antonio werksaam was. Hy het definitief van die werk van sommige van die Sienese kunstenaars wat gedurende sy jeug in San Sepolcro aktief was kennis geneem, soos bv. Sassetta. In 1439 het Piero saam met Domenico Veneziano betalings vir sy werk op fresko's vir die kerk van Sant'Egidio in Florence ontvang, welke nou verlore is. Hy moes na alle waarskynlikheid in Florence leidende meesters soos Fra Angelico, Luca della Robbia, Donatello, en Filippo Brunelleschi ontmoet het. Die klassisisme van Masaccio se fresko's en sy majestueuse figure in die Santa Maria del Carmine was 'n belangrike bron van inspirasie. Die datering van Piero se werk is besonder moeilik omrede sy styl nie met die jare blyk te ontwikkel het nie.
Volwasse werk
Piero het in 1442 na sy tuisdorp teruggekeer, en was tot die dorpsraad van Sansepolcro verkies. Hy het drie jaar later sy eerste opdrag, te wete om die altaarstuk van die kerk van die Misericordia in Sansepolcro (die Madonna della Misericordia altaarstuk) te skilder, ontvang, welke in die vroeë 1460s voltooi was. In 1449 het hy verskeie fresko's in die Castello Estense en die kerk van Sant'Andrea van Ferrara uitgevoer, welke ook nou verlore is. Sy invloed was besonders tasbaar in die latere Ferrara werke van Cosimo Tura.
Die Doop van Christus, nou in die Nasionale Gallery in Londen, was in omtrent 1450 vir die hoë altaar van die kerk van die klooster of abdy van S. Giovanni Battista by Sansepolcro voltooi. Ander noemenswaardige werke is die fresko's van Die Opstanding in Sansepolcro, en die Madonna del parto in Monterchi, naby Sansepolcro.
Twee jaar later was hy in Rimini en werksaam vir die condottiero Sigismondo Pandolfo Malatesta. In 1451 gedurende die verblyf, het hy die bekende fresko van Sint Sigismund en Sigismondo Pandolfo Malatesta in die Tempio Malatestiano uitgevoer, sowel as 'n Portret van Sigismondo Pandolfo Malatesta. Piero kon dalk in Rimini die bekende Renaissance wiskundige en argitek Leon Battista Alberti ontmoet het, wat die Tempio Malatestiano herontwerp het, alhoewel dit bekend is dat Alberti die uitvoering van sy ontwerpe vir die kerk by wyse van sy bouinspekteur bewerkstellig het. Daarna was Piero in Ancona, Pesaro en Bologna aktief gewees.
In 1454 het Piero 'n kontrak vir die Poliptiek van Sint Augustyn in die kerk van Sant'Agostino in Sansepolcro geteken. Die sentrale paneel van hierdie poliptiek is verlore, en die vier panele van die vlerke, met uitbeeldings van Heiliges, is nou rondom die wêreld verstrooi. 'n Paar jaar later het Piero, opgeroep deur Pous Nicholas V, na Rome getrek, waar hy fresko's in die Basilika di Santa Maria Maggiore uitgevoer het, waarvan slegs fragmente oorbly. Twee jaar later was hy weer in die pouslike hoofstad waar hy fresko's geteken het in die Vatikaan-paleis, welke sedertdien vernietig is.
Fresko's in San Francesco by Arezzo
In 1452 was Piero della Francesca na Arezzo opgeroep om Bicci di Lorenzo (wat betref die skilder van die fresko's van die basilika van San Francesco) te vervang. Die werk was eers in 1464 voltooi. Die siklus fresko's wat bekend staan as Die Geskiedenis van die Ware Kruis word oor die algemeen as van Piero se grootse meesterwerke, en oor die algemeen as van die grootste werke van Skilderkuns in die Renaissance, beskou. Die verhaal wat in hierdie fresko's uitgebeeld word het sy ontstaan te danke aan legendariese middeleeuse bronne betreffende hoe houtstukke van die Ware Kruis gevind was. Hierdie verhale was in die Goue Legende van Jacopo da Varazze (Jacopo da Varagine) van die middel-13de eeu) versamel.
Piero se aktiwiteite in Urbino
Giovanni Santi het op 'n tydstip vir Piero na Urbino uitgenooi. Piero was tussen 1469 en 1486 herhaaldelik in diens gewees van Burggraaf Federico III da Montefeltro (Hertog in 1474). Die Geseling word oor die algemeen as Piero se oudste werk in Urbino beskou. (c. 1455–1470). Dit is een van die bekendste en mees berugte prente van die vroeë Renaissance. Dit word, bykomend daartoe dat dit 'n verwarrende raaisel ten opsigte van die drie mans op die voorgrond daarvan bied, gemerk deur 'n atmosfeer van geometriese ingetoënheid.
Nog 'n bekende werk wat in Urbino geskilder is, is die Dubbele Portret van Federico en sy vrou Battista Sforza in die Uffizi. Die portrette wat in profiel is neem hul inspirasie van groot bronsmedaljes en pleisterwerk waarop die amptelike portrette van Fedederico en sy vrou voorkom. Ander skilderye wat in Urbino gemaak is, is die monumentale Montefeltro Altaarstuk (1474) in die Brera Gallery in Milaan en waarskynlik ook die Madonna van Senigallia.
In Urbino het Piero die skilders Melozzo da Forlì, Fra Carnevale en die Vlaming Justus van Gent, die wiskundige Fra Luca Pacioli, die argitek Francesco di Giorgio Martini en waarskynlik ook Leon Battista Alberti ontmoet.
Latere jare
Gedurende Piero se latere jare het skilders soos Perugino en Luca Signorelli op gereelde wyse sy werkswinkel besoek. Hy het die verhandeling getiteld Op Perspektief in die skilderkuns in die middel-1470s tot 1480s voltooi. Teen 1480 het sy sig begin verswak, maar hy het voortgegaan om verhandelings te skryf. Dit is geboekstaaf dat Piero in 1482 'n huis in Rimini gehuur het. Piero het in 1487 sy testament gemaak, en hy is vyf jaar later op 12 Oktober 1492 in sy eie huis in San Sepolcro oorlede. Hy het sy besittings nagelaat aan sy familie en die kerk. Hy het op dieselfde dag waarop Christopher Columbus die Amerika's bereik het beswyk.
Inspirasies
Bohuslav Martinů het 'n drie-delige orkes-werk getiteld Les Fresques de Piero della Francesca geskryf. Dit is aan Rafael Kubelik gewy, en die eerste uitvoering daarvan was tydens die 1956 Salzburg-fees deur Kubelik gegee saam met die Weense Filharmoniese Orkes. Piero se geometriese perfeksie en die byna magiese atmosfeer van die lig in sy skilderwerk het ook moderne skilders soos Giorgio de Chirico, Massimo Campigli, Felice Casorati en Balthus geïnspireer.
Verwysings
Voetnote
Costa Ronin
Costa Ronin (gebore 3 Februarie 1979) is 'n Australiese akteur, kinematograaf, en assistentregisseur. Hy is bekend vir sy rolle in die rolprent Red Dog (2011) en in die televisiereekse The Americans (2013) en Agent Carter (2015).
Mati Ahven
Hy het gegradueer aan Põltsamaa Sekondêre Skool in 1961 en die Fakulteit van Meganisasie van Landbou by die Estlandse Universiteit van Lewenswetenskappe in 1969.
Hy het gewerk as 'n ingenieur en produksie-bestuurder in Põltsamaa van 1969 tot 1990.
In 1989, is hy verkies tot 'n lid van die stadsraad van Põltsamaa. Van 1990 tot 1992, was hy 'n lid van die Estlandse Opperste Sowjet, 'n lid van die Komitee van Sosiale Sake. Hy het ook deelgeneem in die werk van die Land Gebruik Groep. Op 20 Augustus 1991, het hy gestem vir die herstel van Estland se onafhanklikheid.
Piero della Francesca
Verwysings
Aanhalings
Geslagsgelykheid
Geslagsgelykheid is die ideaal van gelykheid tussen mans en vroue. Dit staan in kontras met geslagsdiskriminasie wat 'n teken van geslagsongelykheid is.
In Suid-Afrika is die Kommissie vir Geslagsgelykheid verantwoordelik om gelykheid tussen mans en vroue te beskerm en te bevorder. Die kommissie is volgens die Suid-Afrikaanse grondwet van 1996 gestig ingevolge waarvan dit deur die Suid-Afrikaanse regering beheer en bestuur word. Die kommissie het vir kwotas in die parlement en korporasies geveg. Hulle bevorder ook die boodskap van geslagsgelykheid deur openbare byeenkomste en vergaderings dwarsoor die land te reël.
Cannes-rolprentfees 1954
Die 7de Cannes-rolprentfees is van 25 Maart – 9 April 1954 in Cannes, Frankryk, gehou. Die Palme d'Or is toegeken aan Gate of Hell deur Teinosuke Kinugasa. Die fees is geopen met Flesh and the Woman (Le Grand Jeu) deur Robert Siodmak. Jean Cocteau was die president van die laaste oorwegend Franse jurie.
Die fees het ’n al hoe groter attraksie in die vermaakbedryf geword en die sterre se skandale en romanses het in die pers begin verskyn. In 1954 het ’n skandaal tydens die fees om die kop van die aktrise Simone Silva daartoe gelei dat haar loopbaan skade berokken is en ook waarskynlik tot haar selfmoord drie jaar later.
Pryse
duimnael|160px|Jean Cocteau duimnael|160px|Teinosuke Kinugasa (in the 1910's)
Van die mense en prente wat in 1954 pryse ontvang het, is:
Kortprente
Shuangjiang
Tradisionele Oos-Asiatiese maansonkalenders verdeel ’n jaar in 24 sontermyne.
Shuangjiang (Chinees: 霜降; pinyin: shuāngjiàng) of soko (Japannees: 霜降) is die 18de sontermyn en die laaste termyn van die herfs. Dit is die tyd wanneer dit begin ryp. Dit begin wanneer die son die luglengtegraad 210° bereik en eindig wanneer dit die lengtegraad 225° bereik. Dit verwys meer dikwels spesifiek na die dag wanneer die son presies op die lengtegraad 210° is.
Volgens die Gregoriaanse kalender begin dit gewoonlik omstreeks 23 Oktober en eindig dit omstreeks 7 November.
Pentades
Elke sontermyn word in drie pentades verdeel. Die pentades van shuangjiang is:
Combretum padoides
Die boskasieboswilg (Combretum padoides) is 'n struik of 'n boom wat aan die familie Combretaceae behoort. Die plant is inheems aan Angola, Demokratiese Republiek die Kongo, Kenia, Malawi, Mosambiek, Somalië, Suid-Afrika, Tanzanië, Zambië en Zimbabwe. In Suid-Afrika kom die spesie in Mpumalanga voor.
Die boom se FSA-nommer is 534.1.
Michael Arden
Michael Arden (gebore 6 Oktober 1982) is 'n Amerikaanse akteur, regisseur, en skrywer. Hy is bekend vir sy rolle in die rolprente The Good Shepherd (2006), Bride Wars (2009), Source Code (2011), en The Odd Life of Timothy Green (2012).
Christine D'Haen
Christine D'haen (25 Oktober 1923 – 3 September 2009) was 'n Vlaamse skryweres en digteres. Sy is in Sint-Amandsberg gebore en in Brugge oorlede.
D'haen het Germaanse filologie aan die Universiteit van Gent studeer en daarna haar studies voortgesit in Amsterdam en Edinburgh. Sy het haar in Brugge gevestig en 'n hoërskoolonderwyseres geword.
Sy het 'n inventaris gemaak van Guido Gezelle se geskrifte terwyl sy by die Gezelle-argief gewerk het. Sy het ook 'n biografie oor Guido Gezelle geskryf en van Hugo Claus se werke in Engels vertaal.
In 1958 het haar eerste digbundel getiteld Gedichten 1946-1958 verskyn.
Eddy van Vliet
Eduard Léon Juliaan van Vliet (11 September 1942 in Antwerpen - 5 Oktober 2002 in Roeselare) was 'n Vlaamse digter en advokaat. Hy het regte studeer aan die Vrije Universiteit Brussel. Die feit dat sy vader sy gesin verlaat het, het 'n belangrike rol in sy poësie gespeel.
McDonnell Douglas F-15 Eagle
McDonnell Douglas F-15 Eagle is 'n Amerikaanse dubbelmotorige taktiese vegvliegtuig wat in alle weersomstandighede kan funksioneer. Dit is spesiaal deur McDonnell Douglas (nou Boeing) ontwerp om lugoorheersing te verkry en te behou, en om luggevegte uit te voer. Dit is een van die suksesvolste moderne vegters, met meer as 100 luggevegoorwinnings. Nadat die voorstelle wat in 1967 ingedien is hersien is, het die Amerikaanse Lugmag McDonnell Douglas se ontwerpvoorstel aanvaar vir 'n toegewyde lugsuperioriteitsvegter. Die Eagle se nooiensvlug was in Julie 1972, en is in aktiewe diens sedert 1976.
Stegosaurus
Beskrywing
Vanweë sy kenmerkende stekels en plate is Stegosaurus een van die herkenbaarste dinosourusse. Minstens drie spesies is bekend uit die oorblyfsels van sowat 80 individue.
Die stegosourus was ’n groot, swaar, viervoetige plantvreter. Hy het ’n kenmerkende en ongewone figuur gehad; met ’n groot, ronde rug, kort voorste pote, ’n kop wat hy laag teen die grond gehou het en ’n stywe stert wat hy in die lug gehou het. Daar is al baie gegis oor sy plate en stekels; die stekels is waarskynlik gebruik vir verdediging, en die plate ook vir verdediging, of vir vertoon of hitteregulering. Stegosaurus het ’n kort nek en klein kop gehad, wat beteken hy het waarskynlik lae bosse en struike geëet. Hy was die grootste van al die stegosouriërs.
Tim Ross (Australiese akteur)
Tim Ross is 'n Australiese akteur. Hy is bekend vir sy rolle in die televisiereekse Neighbours (1985), Home and Away (1988), en Wonderland (2013).
Karyn Dwyer
Karyn Dwyer (22 Maart 1975 – 25 September 2018) was 'n Kanadese aktrise, vervaardiger, en skryfster. Sy was bekend vir haar rolle in die rolprente Better Than Chocolate (1999), Superstar (1999), en The Right Way (2004), en in die televisiereeks First World Problems (2011).
Lys van hospitale in Suid-Afrika
Gauteng
Boksburg
Pretoria
Springs
Vereeniging
Wes-Rand
Ander
KwaZulu-Natal
Durban
Pietermaritzburg
Newcastle
Port Shepstone
Empangeni
Kokstad
Ander
Limpopo
Polokwane
Mpumalanga
Nelspruit
Ander
Noord-Kaap
Kimberley
Ander
Noordwes
Ander
Oos-Kaap
Oos-Londen
Port Elizabeth
Mthatha
Ander
Vrystaat
Bloemfontein
Virginia
Kroonstad
Ander
Wes-Kaap
Kaapstad
George
Mosselbaai
Knysna
Paarl
Somerset-Wes
Stellenbosch
Ander
Leopold I van België
Leopold I (Leopold George Christian Frederick; Prins van Sakse-Koburg-Saalfeld en later Prins van Sakse-Koburg en Gotha, Graaf van Sakse; 16 Desember 1790 - 10 Desember 1865) was vanaf 21 Julie 1831 tot sy oorlye die eerste Koning van België.
Rangsiroj Panpeng
Rangsiroj Panpeng (gebore 13 September 1974) is 'n Thaise akteur. Hy is bekend vir sy rolle in die rolprente The Siam Renaissance (2004) en Mae Nak 3D (2012), en in die televisiereeks Thong 10: Gold 10 (2016).
Leopold I van België
Hy was die stigter van die Belgiese lyn van die Huis van Sakse-Koburg en Gotha.
Sy kinders was Louis-Philippe, Leopold II (1835–1909), Philipp Graaf van Vlaandere (1837–1905) en Charlotte van Meksiko (∞ 1857 Keiser Maximilian van Meksiko).
Knegsbankpas
Die Knegsbankpas (Knegtsbankpas) is ‘n bergpas in die voetheuwels van die Roggeveldberge in Suid-Afrika.
Die pas, by die koördinate, is op die P2271-grondpad noordwes van Middelpos en suidoos van Calvinia. Dit bereik ‘n hoogte van 1 375 m bo seespieël.
Aladdin
Aladdin (ook soms Aladin) is 'n fiktiewe karakter in 'n bekende Midde-Oosterse verhaal, Aladdin en die Towerlamp. Die sprokie word in die boek, Duisend-en-een nag, aangetref. Dit is egter eers in die 18de eeu deur die Fransman Antoine Galland tot die versameling toegevoeg. Die verhaal word dikwels as 'n pantomime opgevoer. Dit is ook vir verskeie musiekblyspele, TV-reekse, rolprente en kinderboeke verwerk.
Storielyn
Aladdin werk vir 'n towenaar wat hom opdrag gee om 'n lamp in 'n geheime grot vol juwele en kosbare skatte te gaan steel. Toe Aladdin die lamp vind en daaroor vryf, verskyn 'n towergees wat aan hom sê dat hy vir enige iets kan wens. Aladdin hou die lamp, word met die hulp van die towergees ryk en trou met die sultan se dogter. Daarna lei die towenaar Aladdin se vrou om die bos en sy verruil die lamp vir 'n gewone een. Aladdin spoor die towenaar op, maak hom dood en neem die towerlamp terug.
Lee Arenberg
Lee Arenberg (gebore 18 Julie 1962) is 'n Amerikaanse akteur, skrywer, en regisseur. Hy is bekend vir sy rolle in die rolprente Waterworld (1995), Pirates of the Caribbean: The Curse of the Black Pearl (2003), Pirates of the Caribbean: Dead Man's Chest (2006), en Pirates of the Caribbean: At World's End (2007).
Peter Rowsthorn (akteur)
Peter Rowsthorn (gebore 9 Februarie 1963) is 'n Australiese akteur en skrywer. Hy is bekend vir sy rolle in die rolprent Kath & Kimderella (2012) en in die televisiereekse Let the Blood Run Free (1990) en Kath & Kim (2002).
SV Falkensee-Finkenkrug
SV Falkensee-Finkenkrug is 'n sportklub uit Falkensee en Finkenkrug in die deelstaat Brandenburg in Duitsland. Behalwe sokker, het die klub ook afdelings vir onder meer gimnastiek, tafeltennis, pluimbal en vlugbal.
Finkenkrug
Die klub was aanvanklik bekend as Sportverein Finkenkrug. Die klub is in 1945 deur die Geallieerdes ontbind, maar is later die jaar as Sportgemeinde Finkenkrug herstig. Tussen 1949 en 1951 het die klub as SG Neu Finkenkrug bekend gestaan. In 1984 is die klub herdoop na BSG Turbine Finkenkrug.
Falkensee
Die klub het sedert 1916 as FC Germania bekendgestaan en in 1920 is die naam verander na SV Seegeeld-Falkenhagen. In 1945 is die klub deur die Geallieerdes ontbind, maar dis later herstig. In tipies Oos-Duitse styl het die klub hierna talle naamsveranderinge ondergaan: in 1950 is die klub na Sportgemeinde Falkensee herdoop; in 1952 is die klub herdoop as BSG Einheit Falkensee; in 1956 na BSG Chemie Lichtenberg-Falkensee; in 1969 na Chemie Falkensee en in 1973 na BSG Fleisch und Frischeierproduktion Falkensee.
2000 Hongaarse Grand Prix
Die 2000 Formule Een Hongaarse Grand Prix is op 13 Augustus 2000 op die Hungaroringrenbaan in Mogyoród, Boedapest Hongarye gehou. Dit was die twaalfde ren van die kampioenskapseisoen. Die wedren is deur Mika Häkkinen in 'n McLaren - Mercedes gewen.
Lidong
Tradisionele Oos-Asiatiese maansonkalenders verdeel ’n jaar in 24 sontermyne.
Lidong (Chinees: 立冬; pinyin: lìdōng) of ritto (Japannees: 立冬) is die 19de sontermyn en die eerste termyn van die winter. Dit begin wanneer die son die luglengtegraad 225° bereik en eindig wanneer dit die lengtegraad 240° bereik. Dit verwys meer dikwels spesifiek na die dag wanneer die son presies op die lengtegraad 225° is.
Volgens die Gregoriaanse kalender begin dit gewoonlik omstreeks 7 November (8 November Oos-Asiatiese tyd) en eindig dit omstreeks 22 November.
Pentades
Elke sontermyn word in drie pentades verdeel. Die pentades van lidong is:
Combretum petrophilum
Die Olifantsrivierboswilg (Combretum petrophilum) is 'n struik of klein boompie wat aan die familie Combretaceae behoort. Die plant is endemies aan Limpopo en Mpumalanga. Dit kom in die Waterberg, Strydpoortberge, Loskopdam en die Drakensberge in Mpumalanga voor. Die spesie word nie bedreig nie en word as seldsaam beskou.
Roland Jooris
Roland Jooris (gebore op 22 Julie 1936) is 'n Vlaamse digter en skrywer wat oor kontemporêre kuns skryf. Hy is in Wetteren, België gebore. Jooris het as hoërskoolonderwyser gekwalifiseer en klas gegee in Germaanse tale. Hy was 'n onderwyser aan die Tegniese Staatsinstituut in Lokeren.
Jeannie Elias
Jeannie Elias
Combretum petrophilum
Die boom se FSA-nommer is 542.1.
Combretum patelliforme
Die rankboswilg (Combretum patelliforme) is 'n struik of 'n boom wat aan die familie Combretaceae behoort. Die plant is inheems aan Mosambiek, Suid-Afrika, Tanzanië, Zambië en Zimbabwe. In Suid-Afrika kom die spesie in KwaZulu-Natal en Limpopo voor.
In Suid-Afrika word die spesie bedreig deur landelike ontwikkeling en landbou, veral in die noorde van KwaZulu-Natal. Dit is egter veilig in die Krugerwildtuin en die Tembe-olifantpark.
Die boom se FSA-nommer is 534.
Alexander Rendell
Alexander Rendell (gebore 9 Januarie 1990) is 'n Thaise akteur. Hy is bekend vir sy rolle in die rolprente The Tesseract (2003), Indiana Joai: Elephant Cemetery (2003), Love Julinsee (2011), en The 4 Movie (2011).
Gladiolus sulculatus
Gladiolus sulculatus is 'n meerjarige geofiet wat tot die genus Gladiolus behoort. Die plant is endemies aan Tanzanië.
1991 Italiaanse Grand Prix
Die 1991 Formule 1 Italiaanse Grand Prix is op 8 September 1991 op die Autodromo Nazionale Monza gehou. Die wedren is deur Nigel Mansell in 'n Williams-Renault gewen.
Gladiolus symonsii
Gladiolus symonsii is 'n meerjarige geofiet wat tot die genus Gladiolus behoort. Die plant is inheems aan KwaZulu-Natal en Lesotho en kom voor van Bushman's Nek tot by Giant's Castle. Daar is ses subpopulasies bekend in beskermende gebiede en die plant het tans geen bedreigings nie. Die plant word as seldsaam beskou.
Combretum stylesii
Die valleiboswilg (Combretum stylesii) is 'n struik of klein boompie wat aan die familie Combretaceae behoort. Die plant is endemies aan KwaZulu-Natal en kom in die Tugelavallei voor in 'n 10 km lange gordel. Die spesie word bedreig omrede dit deur die plaaslike bevolking as brandhout verbruik word.
Die boom se FSA-nommer is 545.5.
Los Angeles-klas duikboot
Die Los Angeles-klasduikboot is 'n klas van kernaangedrewe duikbote van die Amerikaanse Vloot en die klas waarvan die meeste gebou is deur die Vloot. Daar is altesaam 62 duikbote van die klas in diens gestel tussen 1976 en 1996. Die duikbote het VS$1,56 miljard elk gekos teen 2018-pryse. Hulle het 'n ontwerpleeftyd van 30 jaar.
Militêre rol
Die klas is ontwerp vir teenduikbootoorlogvoering en wel teen die Russiese duikbote wat die Amerikaanse gevegsgroepe geteiken het. Die eerste Los Angeles-klasduikbote se hooftaak was om die gevegsgroepe rondom die vliegdekskepe te beskerm. Die duikbote was vinnig en stil en het selfs nog stiller geword soos die duikbootontwikkeling gevorder het. Aanvanklik was hulle toegerus met Harpoon teenskipmissiele en Tomahawk-kruisermissiele maar nadat die Koue Oorlog tot 'n einde gekom het is dit vervang met Tomahawk-landaanvalsmissiele. Hulle het die militêre landmagte in die Balkan en die Persiese Golf ondersteun.
Taco Kuiper-prys
Die Taco Kuiper-prys vir ondersoekende joernalistiek is ‘n toonaangewende toekenning wat uitnemendheid in die ondersoekende joernalistiek beloon.
Los Angeles-klas duikboot
Vervaardiging
Die 62 eenhede is in twee groepe uitgerol. Daar is aanvanklik 30 eenhede voltooi, almal met dieselfde ontwerp. Die duikbote was 110 m lank. Die tweede groep van 30 het oor verbeterde kernreaktors beskik met 12 vertikale buise vir die Tomahawk-kruisermissiele. Die laaste 23 duikbote is toegerus met die gevorderde BSY-1 sonar aanvalstelsel en het ook die vermoë om seemyne deur die torpedobuise te lê.
Taco Kuiper-prys
Die prys word toegeken aan ‘n joernalis in die gedrukte of elektroniese media (insluitende persfotografie) wat verhale van korrupsie, wanbestuur, pligsversuim  en ander misstande deur persone in die openbare lewe aan die  kaak te stel en hulle verantwoordelik hou vir hul optrede of gebrek daaraan.
Los Angeles-klas duikboot
Vervaardiging
Hulle was ook aangepas om onder pakys te werk, die hidropanele is van die toring na die boeg verskuif. Die toring was ook versterk om deur die ys te breek. Die duikbote se ontwerp was van so 'n aard dat dit uit twee waterdigte kompartemente bestaan: die voorste kompartement bevat die werks- en ontspanning geriewe asook alle beheer toerusting, sonar en rekenaars. Die agterste kompartement bevat die kernreaktor en aandrywings toerusting.
Taco Kuiper-prys
Taco Esgo Kuiper (Batavia, Nederlands-Indië, 11 November 1941 – Johannesburg, 24 September 2004) was ‘n Suid-Afrikaanse ondersoekende joernalis, vermoënde uitgewer en eienaar van The Investors’ Guide. Die prys is in 2006 ingestel en word betaal uit Kuiper se nalatenskap vir die doel.
Saicheer Wongwirot
Saicheer Wongwirot (gebore 1976) is 'n Thaise akteur. Hy is bekend vir sy rolle in die rolprente Men of War (1994), Lara Croft Tomb Raider: The Cradle of Life (2003), Batman Begins (2005), en The Burma Conspiracy (2011).
Alex Russell (akteur)
Alex Russell (gebore 11 Desember 1987) is 'n Australiese akteur, vervaardiger, en regisseur. Hy is bekend vir sy rolle in die rolprente Chronicle (2012), The Host (2013), Carrie (2013), en Unbroken (2014).
Geoffrey Arend
Geoffrey Arend (gebore 28 Februarie 1978) is 'n Amerikaanse akteur en skrywer. Hy is bekend vir sy rolle in die rolprente Super Troopers (2001), Garden State (2004), The Ringer (2005), en 500 Days of Summer (2009).
Xiaoxue
Xiaoxue (Chinees: 小雪; pinyin: xiǎoxuě) of shosetsu (Japannees: 小雪) is die 20ste sontermyn en die tyd wanneer dit liggies begin sneeu. Dit begin wanneer die son die luglengtegraad 240° bereik en eindig wanneer dit die lengtegraad 255° bereik. Dit verwys meer dikwels spesifiek na die dag wanneer die son presies op die lengtegraad 240° is.
Myst IV: Revelation
Myst IV: Revelation is wys-en-kliek rekenaarspeletjie en die vierde in die Myst-reeks. Dit is die eerste speletjies in die reeks wat eksklusief op DVD vrygestel is ('n CD-weergawe sou 12 CD's nodig gehad het om al die data te bevat). Soos die vorige speletjie in die reeks, Myst III: Exile, kombineer Revelation vooraf gesintetiseerde grafika met digitale video, maar bevat dit ook intydse 3D-effekte om 'n groter gevoel van werklikheid te gee.
Xiaoxue
Volgens die Gregoriaanse kalender begin dit gewoonlik omstreeks 22 November (23 November Oos-Asiatiese tyd) en eindig dit omstreeks 7 Desember.
Pentades
Elke sontermyn word in drie pentades verdeel. Die pentades van xiaoxue is:
Myst IV: Revelation
Die storielyn van Revelation voltooi dié van die oorspronklike Myst. Die speler word deur Atrus ontbied, 'n man wat skakels na ander wêrelde (sogenaamde Ages of "Tye") skep deur spesiale skakelboeke te skryf. Ongeveer 20 jaar vroeër toe Atrus se twee seuns byna al sy skakelboeke vernietig het, het Atrus hulle elk in 'n aparte Tyd gevangene geneem. Atrus versoek die speler om as 'n neutrale beoordelaar op te tree deur die broers in hulle Tye te besoek en te kyk of hulle tot inkeer gekom het. Kort na die begin van die spel verdwyn Atrus se jong dogter, Yeesha, en dit blyk dat een van haar twee broers haar ontvoer het. Die speler moet dus na elke broer se Tyd reis in 'n poging om Yeesha te red.
Die ontwikkeling van Revelation het meer as drie jaar geduur en Ubisoft het tot 80 werknemers gehad wat aan die speletjie gewerk het. Die musikant Peter Gabriel het sy stem verleen aan die klankbaan en die spel se oudio. Die klankbaan is deur Jack Wall gekomponeer (hy het ook die klankbaan van Myst III: Exile behartig). Die speletjie het oor die algemeen positiewe resensies ontvang, alhoewel sommige publikasies ontevrede was oor die speler se beheerskema.
Spel
Myst IV: Revelation is 'n avontuurspel waarin die speler die rol inneem van 'n anonieme hooffiguur. Die speler ontdek interaktiewe wêrelde wat as Ages ("Tye") bekend staan deur die toetsbord of muis te gebruik. Tydens sy besoek aan die Tye, moet die speler raaisels oplos om die verhaal te laat vorder. Die speler kan nie na willekeur rondbeweeg nie, maar kan elke keer 'n skerm verder beweeg en dan hul blik op die toneel in enige rigting beweeg.
Die muis se pyltjie bied visuele aanduidings vir moontlike aksies en bewegings. Die pyltjie verskyn as 'n hand, wat verander na gelang van watter aksies uitgevoer kan word. Indien dit byvoorbeeld moontlik is om in 'n spesifieke rigting te beweeg, verander die hand só dat 'n vinger in die rigting wys. Indien dit moontlik is om 'n item van nader te beskou, verander die hand in 'n vergrootglas, ensovoorts.
Om die speler by te staan bied die speletjie die moontlikheid om "foto's" te neem, so kan die speler skermskote vasvang wat moontlik leidrade bied vir raaisels later in die verhaal. Die speler het ook 'n dagboek waarin hy aantekeninge kan maak of leidrade neer kan skryf. Die gebeurtenisse wat voor die speletjie se tyd plaasgevind het, kan gesien word deur 'n spesiale amulet, wat herinneringe uit voorwerpe kan oproep.
Melissa Elias
Melissa Elias (gebore 12 Maart 1985) is 'n Kanadese aktrise. Sy is bekend vir haar rolle in die rolprent A Warden's Ransom (2014) en in die televisiereekse Falcon Beach (2006) en UnREAL (2015).
Annie Ernaux
Annie Thérèse Blanche Ernaux (née Duchesne; gebore 1 September  1940) is 'n Franse skrywer, professor in letterkunde en Nobelpryswenner. Haar literêre werk, meestal outobiografies, handhaaf noue bande met sosiologie. Ernaux is bekroon met die Nobelprys vir Letterkunde in 2022 "vir die moed en kliniese skerpte waarmee sy die wortels, vervreemding en kollektiewe beperkings van persoonlike geheue ontbloot".
Jūrmala
Jūrmala (in Lets beteken die stadsnaam «Strand»; Duits: Rigastrand) is 'n stad aan die Golf van Riga, sowat 20 kilometer wes van die Letlandse hoofstad Riga met 'n oppervlakte van 100 vierkante kilometer en 'n bevolking van 57 385 (soos op 1 Januarie 2014). Jūrmala is die tweede grootste nedersetting in Letland ten opsigte van sy oppervlakte en die vyfde grootste ten opsigte van sy inwonerstal. Dit het veral bekendheid verwerf as die Baltiese lande se grootste gesondheidsoord, met 'n wit sandstrand wat oor 'n lengte van 26 km strek. 'n Derde van Letland se blouvlagstrande is in Jūrmala geleë.
Klimaat
Die Oossee het 'n matigende effek op Jūrmala se klimaat. Die gebied het matige winters met 'n gemiddelde temperatuur van +1 °C en matige tot warm somers met 'n gemiddelde temperatuur van 21 °C. Die duine asook sowat die helfte van die stadsgebied is met baie ou dennebosse bedek wat die lug skoonmaak. Aan Jūrmala se seeklimaat word genesende kragte toegeskryf, en daar word verskillende soorte klimaatterapieë aangebied.
Geskiedenis
Die gebied van Jūrmala – aanvanklik net 'n aantal klein vissersdorpies – was tussen die 13de en 16de eeu 'n besitting van die Lyflandse Orde. Die oudste stadsdeel van die huidige nedersetting is Sloka wat vanaf 1520 rondom 'n watermeul ontstaan het. Teen die middel van die 17de eeu het Sloka onder die heerskappy van hertog Jakob Kettler 'n vroeë ekonomiese opswaai beleef. Die eerste kerkgebou en 'n klein seehawe het albei in die periode ontstaan toe die gebied deel van die Hertogdom Koerland uitgemaak het (1561–1783).
In 1783 is Sloka en sy omgewing by die Russiese Oossee-goewernement Lyfland ingesluit. Reeds twee jaar later het tsarin Katharina II die status van handelsnedersetting aan Sloka toegeken. In die laat 17de en 18de eeu het die plaaslike strande al welvarende landeienaars vir ontspanning gelok. Ná die Napoleontiese Oorloë het Russiese offisiere hier saam met hul gesinne uitgespan. Die stadsgebied het vervolgens deel uitgemaak van Riga en as Rīgas Jūrmala ("Riga se Strand") bekend gestaan.
Die ontwikkeling van Jūrmala en ander vissersdorpe het met die bou van die spoorwegverbinding tussen Riga en Tukums (wat nog steeds deur Jūrmala loop) in 1877 sy hoogtepunt bereik. In die volgende 25 jaar is meer as 2 600 woonhuise tussen die stadsdele Lielupe en Vaivari opgerig – danksy die betrokkenheid van bekende argitekte het in hierdie periode meer as 400 argitektoniese monumente ontstaan. 'n Groot aantal toeriste het na die gebied gestroom, en die meeste somerhuise was tussen Mei en September permanent bewoon – stadsbewoners uit Riga het dikwels hul meubels, koffers en ander goed saamgebring om die somertyd aan die kus te spandeer.
Jūrmala het met sy sandstrand, seewind, sy mineraalbaddens en die dennegeur wat die lug gevul het vinnig ook bekendheid as 'n spa verwerf, en talle sanatoria is in die stad geopen. Omstreeks 1900 was Jūrmala 'n gewilde gesondheidsoord vir welvarende Sint Petersburgers en Moskowiete. By die musikale soirées, wat hier aangebied is, het soliste uit Berlyn, Dresden en Warskou opgetree. Aarbeie uit Jūrmala was 'n gesogte lekkerny dwarsoor Europa.
Kenmerkend was die groot aantal houtvillas wat in die tydperk tussen 1880 en 1920 deur beduidende Art Nouveau-argitekte ontwerp is. Danksy die lang dagligure – skemertyd begin tydens die somer eers om elf uur saans – het nog in die jaar 1939 sowat die helfte van alle woonhuise nie oor elektriese beligting beskik nie. Tydens die Sowjet-tydperk was Jūrmala aan massatoerisme blootgestel – die strande en sanatoria was veral by funksionarisse gewild, insluitende partyleiers soos Nikita Chroesjtsjof en Leonid Brezjnef, maar ook vakbondlede is vir buitengewone prestasies met vakansies in Jūrmala beloon sodat die stad tot een van die gewildste toeristebestemmings in die hele Sowjetunie ontwikkel het. Grootskaalse hotelprojekte is in hierdie periode verwesenlik. In die somer van 1950 het Jūrmala reeds oor 29 sanatoria en 36 rushuise beskik. In 1958/59 is die huidige stad geskep, en sy spoorweglyn is geëlektrifiseer.
In die 1980's was Jūrmala volgens die aantal georganiseerde gaste die derde belangrikste gesondheidsoord in die Sowjetunie na Sotsji en Jalta. Die aantal sanatoria, gas- en rushuise het destyds tot 105 gestyg, en jaarliks is meer as 300 000 besoekers getel.
Die massatoerisme het tot grootskaalse omgewingsbesoedeling gelei: vir die sanatoria en hotelle, wat meestal digby die strand opgerig is, is geen rioolaanlegte gebou nie sodat ongesuiwerde rioolwater net soos die industriële afvalwater van plaaslike nywerhede soos die sellulose- en papierfabriek in die stadsdeel Sloka in die Oossee beland het. In 1987 is vir die eerste keer 'n swemverbod by Jūrmala se strande ingestel. En ondanks 'n verbod deur die plaaslike owerheid is nog teen die middel van die 1980's jaarliks tot 5 000 bome gekap nadat spesiale permitte uit Moskou hiervoor gekry is.
Die jare ná Letland se onafhanklikwording is net soos in ander vroeëre Oosbloklande deur eiendomskwessies (huiseienaars, wat in die Sowjet-tydperk onteien is, het hul eiendomme begin opeis) en bendegeweld (mafialede het die huise van hul teenstanders dikwels opgeblaas) oorskadu. Visavereistes het die aantal besoekers uit die Russiese Federasie beperk.
In die vroeë 21ste eeu het ietwat rustiger tye aangebreek. Jūrmala is steeds 'n gewilde en besige strandoord en bied ontspanning vir Rigaers waarvan die meerderheid nog geen vakansies in die buiteland kan bekostig nie. Ook talle bekende Russiese persoonlikhede beskik hier oor somerhuise.
Boukuns
Slegs welvarende burgers kon dit bekostig om hul huise deur professionele argitekte te laat ontwerp. Die boumeesters was hoofsaaklik Baltiese Duitsers en Lette, maar ook Russiese en Finse argitekte het hul stempel op die plaaslike argitektuur afgedruk. Uitstekende voorbeelde van Jūrmala se houtboukuns is deur die argitekte Arthur Moedlinger, Wilhelm Bockslaff, Heinrich Scheel en Eižens Laube geskep.
Die plaaslike boukuns verskil ook ten opsigte van kleure merkbaar van dié wat byvoorbeeld in Duitse kusdorpies langs die Oossee soos Binz op die eiland Rügen aangetref word – terwyl boumeesters in Duitsland die voorkeur aan wit geverfde geboue met tussen twee en vier verdiepings gegee het en gebruik gemaak het van Renaissance – of klassisistiese elemente, het bouhere in Jūrmala geen beperkings aan argitekte opgelê nie sodat 'n groot verskeidenheid style en kleure voorkom. En dikwels het statige villa's naas eenvoudige datsjas (Russiese vakansiehuise) ontstaan.
Kenmerkend vir die plaaslike houthuise is die houtsnykuns waarmee dakke en fasades versier is. Hier is elemente van die klassisistiese styl, die historisme, Art Nouveau, Nasionale Romantiek en funksionalisme gebruik. Altesaam 414 geboue is as argitektoniese monumente gelys, tog beloop die totale aantal historiese huise ruim 4 000.
Die historiese Majori-hotel by die beginpunt van Jūrmala se sentrale voetgangerslaan is tussen 1923 en 1925 in die Art Nouveau-styl opgerig. Sy opvallendste kenmerk is die golfvormige dakkonstruksie. Met sy sowat honderd kamers en sy ligging temidde van 'n park met 'n fontein was dit vroeër die gewildste akkommodasie vir welgestelde toeriste. Die hotel is in 1991 en nog eens in die vroeë 21ste eeu gerenoveer.
Jūras iela, wat agter die duine loop, het in die vroeë 20ste eeu tot een van Letland se mees elegante woonstrate ontwikkel waar 'n aantal somerhuise van welgesteldes opgerig is soos die Neoklassisistiese huis nommer 2 en 6 uit die jaar 1913. Die luukse huis nommer 13 is in 1939 vir die uitgewers-gesin Benjamin gebou. Gedurende die Sowjet-besetting van Letland het dit as woning vir staatsgaste gedien en is eers in 1995 aan die nakomelinge van sy oorspronklike eienaars teruggegee.
Die plaaslike houtsnykuns kan in Jūras iela nie net by die somerhuise van welgestelde burgers besigtig word nie. Ook eenvoudige datsjas soos die houthuis nommer 14 is daarvan voorsien. Dit het vroeër as somerhuis van die bekende Sowjet-komediant Arkadij Raikin gedien. Huis nommer 54 met sy gedetaillerde houtsnykuns huisves sedert die middel van die 1990's Pole se ambassade, terwyl nommer 60 by die hoek van Turaidas iela met sy groot balkonne en sy spits hoektoring by Jūrmala se opvallendste houthuise gereken word. Dit is teen die begin van die 20ste eeu in die laat Art Nouveau-styl ontwerp en huisves die hotel Pegasa pils.
Die straat eindig by die Dzintaru-konsertsaal wat in 1936 ontstaan het. Die houthuis met sy portikus en dun suile toon sterk Neoklassisistiese invloede, tog is by sy fasade en in die binneruimte ook elemente van die Nasionale Romantiek ingewerk. In 1960 is 'n opelugteater by die konsertgebou gevoeg waar deesdae konserte met pop-, jazz- en klassieke musiek aangebied word.
Paul de Wispelaere
Paul de Wispelaere (4 Julie 1928 - 2 Desember 2016) was 'n Vlaamse skrywer.
Hy word gebore in Brugge en studeer aan die Sint-Lodewijkscollege in dieselfde stad waar hy Grieks-Latynse studies onderneem. Hy studeer Germaanse filologie aan die Universiteit van Gent en behaal 'n PhD in 1974. De Wispelaere begin sy professionele loopbaan aan die skool vir onderwysers in Brugge. Vanaf 1972 tot 1992 doseer hy Nederlandse letterkunde aan die Universiteit van Antwerpen.